
26 DR 30.6.2009 

 
 

 Timbalan Yang di-Pertua [Datuk Dr. Haji Wan Junaidi Tuanku Jaafar]:  
Termasuk Yang Berhormat Titiwangsalah, duduklah dulu. 

 Dato’ Seri Mohamed Nazri bin Abdul Aziz: Tidak payahlah! Yang Berhormat 
Titiwangsa sudah ‘jambu’, sudah tidak pakai cermin mata. Dewan sudah tahu Yang 
Berhormat Titiwangsa sekarang ‘jambu’, sudah buang cermin mata, pakai contact lens 
memang lawa, cantiklah. Dewan sudah tahu, tidak payah bagi jalan. 

Dr. Lo' Lo' Mohamad Ghazali [Titiwangsa]: Tidak perlu provokasi itu!  

Dato’ Seri Mohamed Nazri bin Abdul Aziz: Tuan Yang di-Pertua, Yang 
Berhormat Ipoh Timur... 

Dr. Lo' Lo' Mohamad Ghazali [Titiwangsa]: Kita... 

Dato’ Seri Mohamed Nazri bin Abdul Aziz: Soal kedua, adakah SIAP 
mempunyai kuasa untuk menyiasat, ini Yang Berhormat Ipoh Timur ya. Lepas ini bangun 
balik. 

■ 1150 

 Soalan kedua, adakah SIAP mempunyai kuasa untuk menyiasat, ini Yang 
Berhormat Ipoh Timur ya, lepas ini bangun balik. Adakah SIAP mempunyai kuasa untuk 
menyiasat atau hanya posmen semata-mata? Di bawah Rang Undang-undang SIAP, 
Suruhanjaya Integriti mempunyai kuasa untuk menyiasat, apa-apa aduan, salah laku yang 
diterima daripada orang ramai, atau yang dirujukkan kepadanya oleh mana-mana orang di 
bawah seksyen 22. Malah, Suruhanjaya Integriti boleh memulakan sesuatu penyiasatan, 
berkenaan dengan apa-apa salah laku pegawai penguat kuasa yang diketahuinya atau atas 
inisiatifnya sendiri.  

Jika Suruhanjaya Integriti berpuas hati, bahawa perkara itu mempunyai 
kepentingan yang signifikan kepada orang ramai, atau demi kepentingan awam, di bawah 
seksyen 28, Suruhanjaya Integriti diberikan kuasa penyiasatan sebagaimana yang 
diberikan kepada Commission of Inquiry, dan juga yang ada di bawah Kanun Tatacara 
Jenayah. Seksyen 31 memperuntukkan: 

(i) kuasa Suruhanjaya Integriti untuk mengadakan pendengaran 
awam; 

(ii) suruhanjaya ada kuasa menerima keterangan dan memeriksa 
orang sebagai saksi; 

(iii) suruhanjaya ada kuasa untuk mengeluarkan waran 
penangkapan untuk memaksa kehadiran mana-mana orang 
yang dipanggil untuk hadir, untuk berbuat demikian; dan 

(iv) kuasa suruhanjaya untuk mengenakan denda tidak melebihi 
RM5,000 ke atas mana-mana orang yang apabila dikehendaki 
oleh suruhanjaya untuk memberikan keterangan, atau ikrar, atau 
mengemukakan dokumen, gagal berbuat demikian. 

 Malah, tiap-tiap orang yang dikehendaki oleh pesuruhjaya, untuk memberi apa-apa 
maklumat, terikat di sisi undang-undang untuk memberikan maklumat yang dikehendaki, 
dan kegagalan berbuat demikian merupakan satu kesalahan di bawah seksyen 33(2). 
Pesuruhjaya dan anggota pasukan petugas mempunyai kuasa untuk menggeledah mana-
mana premis yang digunakan bagi salah laku, atau yang terdapat apa-apa keterangan di 
dalamnya. Ya, Yang Berhormat Ipoh Timur. 

 Tuan Lim Kit Siang [Ipoh Timur]: Ya, terima kasih. Kita tidak musuh, kita kawan, 
kita sokong pihak polis. Oleh kerana kita mahu pihak polis lebih cekap, profesional, dan 
apabila saya semalam buat satu cadangan yang serius, perlulah seorang IGP yang baru. 
Tukar IGP. Saya ada 100 sebab kenapa perlu IGP yang baru. Bukan kita musuh pihak 
polis. Kita mahu polis boleh berjaya menjadi kawan, kawan setia kawan rakyat. Bukan 
ditakuti oleh rakyat atau dirasuah oleh rakyat bahawa polis sudah gagal untuk menjalankan 
tugas mereka untuk melindungi mereka. 



Timbalan Yang di-Pertua [Datuk Dr. Haji Wan Junaidi Tuanku Jaafar]: Termasuk Yang Berhormat Titiwangsalah, duduklah dulu. Dato' Seri Mohamed Nazri bin Abdul Aziz: Tidak payahlah! Yang Berhormat Titiwangsa sudah 'jambu', sudah tidak pakai cermin mata. Dewan sudah tahu Yang Berhormat Titiwangsa sekarang 'jambu', sudah buang cermin mata, pakai contact lens memang lawa, cantiklah. Dewan sudah tahu, tidak payah bagi jalan. Dr. Lo' Lo' Mohamad Ghazali [Titiwangsa]: Tidak perlu provokasi itu!. Dato' Seri Mohamed Nazri bin Abdul Aziz: Tuan Yang di-Pertua, Yang Berhormat Ipoh Timur... Dr. Lo' Lo' Mohamad Ghazali [Titiwangsa]: Kita... Dato' Seri Mohamed Nazri bin Abdul Aziz: Soal kedua, adakah SIAP mempunyai kuasa untuk menyiasat, ini Yang Berhormat Ipoh Timur ya. Lepas ini bangun balik. # 1150. Soalan kedua, adakah SIAP mempunyai kuasa untuk menyiasat, ini Yang Berhormat Ipoh Timur ya, lepas ini bangun balik. Adakah SIAP mempunyai kuasa untuk menyiasat atau hanya posmen semata-mata? Di bawah Rang Undang-undang SIAP, Suruhanjaya Integriti mempunyai kuasa untuk menyiasat, apa-apa aduan, salah laku yang diterima daripada orang ramai, atau yang dirujukkan kepadanya oleh mana-mana orang di bawah seksyen 22. Malah, Suruhanjaya Integriti boleh memulakan sesuatu penyiasatan, berkenaan dengan apa-apa salah laku pegawai penguat kuasa yang diketahuinya atau atas inisiatifnya sendiri. Jika Suruhanjaya Integriti berpuas hati, bahawa perkara itu mempunyai kepentingan yang signifikan kepada orang ramai, atau demi kepentingan awam, di bawah seksyen 28, Suruhanjaya Integriti diberikan kuasa penyiasatan sebagaimana yang diberikan kepada Commission of Inquiry, dan juga yang ada di bawah Kanun Tatacara Jenayah. Seksyen 31 memperuntukkan: (i) kuasa Suruhanjaya Integriti untuk mengadakan pendengaran awam; (ii) suruhanjaya ada kuasa menerima keterangan dan memeriksa orang sebagai saksi; (iii) suruhanjaya ada kuasa untuk mengeluarkan waran penangkapan untuk memaksa kehadiran mana-mana orang yang dipanggil untuk hadir, untuk berbuat demikian; dan. (iv) kuasa suruhanjaya untuk mengenakan denda tidak melebihi RM5,000 ke atas mana-mana orang yang apabila dikehendaki oleh suruhanjaya untuk memberikan keterangan, atau ikrar, atau mengemukakan dokumen, gagal berbuat demikian. Malah, tiap-tiap orang yang dikehendaki oleh pesuruhjaya, untuk memberi apa-apa maklumat, terikat di sisi undang-undang untuk memberikan maklumat yang dikehendaki, dan kegagalan berbuat demikian merupakan satu kesalahan di bawah seksyen 33(2). Pesuruhjaya dan anggota pasukan petugas mempunyai kuasa untuk menggeledah mana- mana premis yang digunakan bagi salah laku, atau yang terdapat apa-apa keterangan di dalamnya. Ya, Yang Berhormat Ipoh Timur. Tuan Lim Kit Siang [Ipoh Timur]: Ya, terima kasih. Kita tidak musuh, kita kawan, kita sokong pihak polis. Oleh kerana kita mahu pihak polis lebih cekap, profesional, dan apabila saya semalam buat satu cadangan yang serius, perlulah seorang IGP yang baru. Tukar IGP. Saya ada 100 sebab kenapa perlu IGP yang baru. Bukan kita musuh pihak polis. Kita mahu polis boleh berjaya menjadi kawan, kawan setia kawan rakyat. Bukan ditakuti oleh rakyat atau dirasuah oleh rakyat bahawa polis sudah gagal untuk menjalankan tugas mereka untuk melindungi mereka.